**Πρόγραμμα Σπουδών Πολιτικών Μηχανικών Τ.Ε. Λάρισας**

**Ανακοίνωση Διαδικασίας Εξετάσεων Προγράμματος Σπουδών Πολιτικών Μηχανικών ΤΕ Λάρισας**

**Μαθήματα**: **Σχεδιασμός Λιμένων (Θ-ΑΠ), Θεμελιώσεις Τεχνικών Έργων (Θ-ΑΠ).**

Οι εξετάσεις των παραπάνω μαθημάτων της εμβόλιμης περιόδου θα γίνουν μέσω της πλατφόρμας MS Teams με ανάρτηση των θεμάτων μέσω του διαμοιρασμού εγγράφων.

Οι εξετάσεις στο  μάθημα **Εδαφομηχανική (Ε)**θα γίνουν προφορικά μέσω της πλατφόρμας MS Teams σε ημέρα και ώρα που θα αναρτηθεί στο e-class στην ιστοσελίδα του μαθήματος.

Οι εξετάσεις στο  μάθημα **Εδαφομηχανική (Θ-ΑΠ)**θα γίνουν μέσω του  e-class  με υποβολή ασκήσεων σε καθορισμένο χρόνο και με το  MS Teams για την ταυτοποίηση των φοιτητών.

Ο Εισηγητής

**Μαθήματα**: Σχεδιασμός αερολιμένων, Περιβαλλοντικός Σχεδιασμός έργων (Ε), Τεχνική Νομοθεσία - Ασφάλεια Εργασίας, Οικονομική Διαχείριση Τεχνικών έργων: Online εξέταση μέσω eclass.

To μάθημα Βραχομηχανική (Ε) έχει αξιολογηθεί μέσω 12 εργασιών που κατέθεσε κάθε φοιτητής στο eclass.

Η Εισηγήτρια

**Μαθήματα:** Διευθετήσεις ποταμών και χειμάρρων (Θ), Υδραυλική Ι (Θ), Υδροδυναμικά έργα φράγματα (Θ) και Υπολογισμός Υδραυλικών έργων με χρήση Η/Υ (Θ).

|  |
| --- |
| Οι εξετάσεις στα παραπάνω μαθήματα θα γίνουν μέσω της **Πλατφόρμας eClass , https://eclass.uth.gr/** **Yποσύστημα «Εργασίες» και με τη εφαρμογή MSTeams.** |

Ειδικότερα, η διαδικασία εξέτασης των παραπάνω μαθημάτων περιλαμβάνει τα ακόλουθα βήματα:

1. Οι φοιτητές θα συνδεθούν δέκα λεπτά πριν την έναρξη της εξέτασης με τον κωδικό του αντίστοιχου μαθήματος στην εφαρμογή MS Teams, όπως συνδέονται για την παρακολούθηση του μαθήματος, για την ταυτοποίησή τους.
2. Στη συνέχεια θα συνδεθούν κατά την καθορισμένη ώρα και ημέρα της εξέτασης με την ηλεκτρονική τάξη (e-class) και η σύνδεσή τους πρέπει να είναι με τα στοιχεία του ιδρυματικού λογαριασμού των φοιτητών για την ταυτοποίηση. Οι φοιτητές θα έχουν φροντίσει, με δική τους ευθύνη, ώστε στην ηλεκτρονική τάξη να υπάρχει το ονοματεπώνυμό τους.
3. Θα πρέπει όλοι οι φοιτητές που επιθυμούν να εξεταστούν στο εν λόγω μάθημα να έχουν φροντίσει εγκαίρως να γραφτούν στην ηλεκτρονική τάξη με δική τους ευθύνη.
4. Τα θέματα εξέτασης θα δίνονται σταδιακά στους φοιτητές μέσω του υποσυστήματος «Εργασίες» και οι απαντήσεις θα γίνονται με υποβολή αρχείων απαντήσεων στις ασκήσεις σε καθορισμένο χρόνο. Το χειρόγραφο κείμενο των απαντήσεων θα σαρώνεται/φωτογραφίζεται και θα αποστέλλεται μέσω της πλατφόρμας του eClass σε καθορισμένο χρόνο.
5. Τυχόν απαντήσεις, που θα σταλούν καθυστερημένες, δεν θα βαθμολογηθούν.
6. Η ολοκλήρωση της εξέτασης θα γίνει όταν παρέλθει ο χρόνος υποβολής και του τελευταίου θέματος εξέτασης/Εργασίας.

Η Εισηγήτρια

**Μαθήματα**: Εφαρμογές Σκυροδέματος με Η/Υ, Ειδικά θέματα Τοπογραφίας, Γεωγραφικά Πληροφοριακά Συστήματα, Διοίκηση Εργοταξίου, Οπλισμένο Σκυρόδεμα, Εφαρμογές Σκυροδέματος σε Τεχνικά Έργα.

Η διαδικασία εξέτασης των παραπάνω μαθημάτων περιλαμβάνει τα ακόλουθα βήματα:

1. Οι φοιτητές θα πρέπει πριν τις εξετάσεις να έχουν εγκαταστήσει το πρόγραμμα **MS Teams** στον υπολογιστή τους, να γνωρίζουν τους κωδικούς των μαθημάτων και να συνδεθούν δοκιμαστικά.
2. Οι φοιτητές θα συνδεθούν δέκα λεπτά πριν την έναρξη της εξέτασης με τον κωδικό του αντίστοιχου μαθήματος στην εφαρμογή MS Teams, όπως συνδέονται για την παρακολούθηση του μαθήματος, και θα έχουν ανοικτή την camera για ταυτοποίησή τους.
3. Ο εισηγητής καθηγητής, την προβλεπόμενη από το πρόγραμμα εξετάσεων ημέρα και ώρα έναρξης της εξέτασης, θα εμφανίσει με τον διαμοιρασμό εγγράφων στην οθόνη των υπολογιστών των φοιτητών, το πρώτο θέμα της εξέτασης, στο οποίο θα αναγράφεται και η διάρκεια εξέτασης του θέματος.
4. Οι φοιτητές θα γράψουν σε κόλλες αναφοράς τις απαντήσεις του πρώτου θέματος. Στη συνέχεια θα σαρώσουν (συνιστάται) ή θα φωτογραφίσουν ευανάγνωστα με το κινητό τους τις σελίδες του γραπτού τους και θα στείλουν, χρησιμοποιώντας το e-mail του ιδρύματος, τα αρχεία των απαντήσεων στο e-mail του εισηγητή (xouliar@uth.gr). Στην αρχή κάθε σελίδας του γραπτού θα γράφουν το ονοματεπώνυμό τους και το εξεταζόμενο μάθημα. Η αποστολή των απαντήσεων θα πρέπει να έχει ολοκληρωθεί πέντε λεπτά μετά τη λήξη της διάρκειας εξέτασης του πρώτου θέματος. Τυχόν απαντήσεις, που θα σταλούν καθυστερημένες, δεν θα βαθμολογηθούν.
5. Στη συνέχεια θα επαναληφθούν τα βήματα (3) και (4) για τα υπόλοιπα θέματα της εξέτασης του μαθήματος και με την πάροδο της διάρκειας εξέτασης και των πέντε λεπτών αποστολής των απαντήσεων του τελευταίου θέματος θα ολοκληρωθεί η εξέταση του μαθήματος.

Ο Εισηγητής

**Μάθημα**: **Στερεά Μη Επικίνδυνα Απόβλητα και Επιλογή Χ.Υ.Τ.Α (Εργαστήριο)**

1) ΤΕΛΙΚΗ ΓΡΑΠΤΗ ΕΞΕΣΑΣΗ (προσμετρά 60%)

Η γραπτή εξέταση (τελική εξέταση περιόδου) είναι υποχρεωτική και προσμετρά 60% στον τελικό βαθμό του εργαστηριακού μέρους του μαθήματος.

ΠΕΡΙΓΡΑΦΗ ΣΗΣ ΔΙΑΔΙΚΑΣΙΑΣ ΑΞΙΟΛΟΓΗΣΗΣ (της τελικής γραπτής εξέτασης)

Η τελική γραπτή εξέταση θα γίνει (σύμφωνα με το πρόγραμμα των εξετάσεων) μέσω της ηλεκτρονικής πλατφόρμας E-CLASS σε καθορισμένο χρόνο.

Με δοκιμασία Πολλαπλής Επιλογής, (15%)

Με ερωτήσεις Σύντομης Απάντησης, (30%)

Επίλυση ασκήσεων, (15%)

2) ΕΡΓΑΣΙΑ (προσμετρά 40%)

Η εκπόνηση εργασίας είναι υποχρεωτική (και πρέπει να παραδοθεί τουλάχιστον το 70% της εργασίας) για συμμετοχή στις εξετάσεις. Η εργασία παραδίδεται τμηματικά και περιλαμβάνει α) την επίλυση δέκα -10- ασκήσεων (προσμετρά 30%) και β) τη σχεδίαση -10- κατασκευαστικών λεπτομερειών ή σχημάτων καθώς και απαντήσεις -15- ερωτήσεων (προσμετρά 10%). Η εργασία που έχει εκπονηθεί θα πρέπει να είναι προσωπική.

Ο Εισηγητής

**Μάθημα:** Μεταλλικές και Σύμμικτες Κατασκευές

Η εξέταση του μαθήματος θα πραγματοποιηθεί μέσω της εφαρμογής MS TEAMS και οι εξετάσεις θα είναι γραπτές.

Ο Εισηγητής

**Μαθήματα**: Μαθηματικά Ι και Μαθηματικά ΙΙ

Η διαδικασία εξέτασης των παραπάνω μαθημάτων περιλαμβάνει τα ακόλουθα βήματα:

1. Να έχετε κάνει εγγραφή στο μάθημα στο eclass του Πανεπιστημίου. Όποιος δεν έχει εγγραφεί, **δεν** θα μπορέσει να συμμετάσχει στην εξεταστική!
2. Το εργαλείο που θα χρησιμοποιήθεί για την εξέταση είναι το ***MS-TEAMS***.
3. Στην ιστοσελίδα του μαθήματος στο eclass θα βρείτε στις ανακοινώσεις τους κωδικούς για το MS-Teams.
4. Οι φοιτητές θα συνδεθούν δέκα λεπτά πριν την έναρξη της εξέτασης.
5. Ο εισηγητής καθηγητής θα εμφανίσει με τον διαμοιρασμό εγγράφων, το πρώτο θέμα της εξέτασης, στο οποίο θα αναγράφεται και η διάρκεια εξέτασης του θέματος.
6. Οι φοιτητές θα γράψουν σε κόλλες αναφοράς τις απαντήσεις του πρώτου θέματος. Στη συνέχεια θα σαρώσουν (συνιστάται) ή θα φωτογραφίσουν ευανάγνωστα με το κινητό τους τις σελίδες του γραπτού τους και θα στείλουν τα αρχεία των απαντήσεων στο e-mail του εισηγητή (gkoskoviti@uth.gr). Στην αρχή κάθε σελίδας του γραπτού θα αναγράφεται το ονοματεπώνυμο του φοιτητή και το εξεταζόμενο μάθημα. Η αποστολή των απαντήσεων θα πρέπει να έχει ολοκληρωθεί **πέντε λεπτά** μετά τη λήξη της διάρκειας εξέτασης του πρώτου θέματος. Τυχόν απαντήσεις, που θα σταλούν καθυστερημένες, **ΔΕΝ** θα βαθμολογηθούν.
7. Στη συνέχεια θα επαναληφθούν τα βήματα (3) και (4) για τα υπόλοιπα θέματα της εξέτασης.
8. Για επι πλέον πληροφορίες επικοινωνήστε μαζί μου στη διεύθυνση gkoskoviti@uth.gr .

Η Εισηγήτρια

**Μάθημα**: Έργα Αποχετεύσεων – Επεξεργασία Λυμάτων

Η εξέταση της Θεωρίας του παραπάνω μαθήματος θα γίνει μέσω της Πλατφόρμας του Εclass με Ερωτήσεις Πολλαπλής Επιλογής και Σωστού/Λάθους.

Η εξέταση των Ασκήσεων Πράξης θα πραγματοποιηθεί με Απαλλακτική Εργασία επίλυσης Ασκήσεων που θα υποβληθεί στην πλατφόρμα Eclass έως και την Παρασκευή 10 Ιουλίου και ώρα 00:59 μ.μ..

Η Εισηγήτρια

**Μάθημα:** Στατική

Η διαδικασία εξέτασης του παραπάνω μαθήματος περιλαμβάνει τα ακόλουθα βήματα:

1. Οι φοιτητές θα συνδεθούν κατά την καθορισμένη ώρα και ημέρα της εξέτασης με την ηλεκτρονική τάξη (e-class).
2. Οι φοιτητές θα έχουν φροντίσει, με δική τους ευθύνη, ώστε στην ηλεκτρονική τάξη να υπάρχει το πραγματικό ονοματεπώνυμο τους.
3. Θα πρέπει όλοι οι φοιτητές που επιθυμούν να εξεταστούν στο εν λόγω μάθημα να έχουν φροντίσει εγκαίρως να γραφτούν στην ηλεκτρονική τάξη με δική τους ευθύνη.
4. Τα θέματα της εξέτασης θα βρίσκονται στο πεδίο «Ασκήσεις» του εν λόγω μαθήματος.
5. Θα είναι υπό τη μορφή ερωτημάτων πολλαπλών απαντήσεων.
6. Τα ερωτήματα θα περιέχουν εκτός από ερωτήσεις θεωρίας και μικρές ασκήσεις. Θα πρέπει λοιπόν οι φοιτητές να έχουν μπροστά τους διαθέσιμη αριθμομηχανή, καθώς και χαρτί και μολύβι προκειμένου εφόσον απαιτείται από το ερώτημα να λύσουν κάτι πριν το απαντήσουν.
7. Θα απαντηθούν όλα τα ερωτήματα από τους φοιτητές και με την πάροδο της διάρκειας εξέτασης και της απάντησης και του τελευταίου ερωτήματος θα ολοκληρωθεί η εξέταση του μαθήματος.

Ο Εισηγητής